als_Latn dik_Latn sag_Latn
Marrëdhëniet ndërmjet Iranit dhe Arabisë Saudite janë acaruar ndjeshëm në ditët e para të vitit 2016.
Armiqësitë e vjetra po dalin sërish në shesh. Nga njëra anë, rivaliteti i vjetër Amerikë-Rusi që projektohet edhe në Gjirin Persik dhe nga ana tjetër rivaliteti shiit-sunit.
Të dyja këto armiqësi e kanë shndërruar rajonin në një fuçi të madhe baroti. Mjafton një shkëndijë. Dhe ekzekutimet e fundit, në veçanti ai i imamit Nimr al-Nimr, mund të jetë vërtet shkëndija.
Ekzekutimi i 47 personave kishte si argument faktin se ata po përgatitnin sulme terroriste kundër civilëve. Ndër ta, imami Nimr al-Nimr, lideri i protestave shiite, figura qendrore e protestave shiite që kanë shpërthyer në vitin 2011 në lindje të Arabisë dhe që synonin shkëputjen e disa provincave të banuara nga shiitët. Provinca të cilat kanë edhe pasuritë më të mëdha të naftës në Arabinë Saudite, shtet i dominuar nga sunitët.
Tashmë gjakrat janë nxehur jo vetëm në Iran, por gjithkund ka popullsi shiite, sikurse është edhe Libani. Vendimi i mbretit Salman pritet të ketë efekt zinxhir.
Prej vitesh, Arabia Saudite konsiderohet si një ndër vendet më pranë Shteteve të Bashkuara të Amerikës. Nga ana tjetër, në Republikën Islamike të Iranit, prej vitesh në konflikt të hapur me Shtetet e Bashkuara, influenca ruse është e ndjeshme.
Në vështrim të parë, konflikti Riad-Teheran duket si projeksion i konflikteve Uashington-Moskë. Por në këtë rast, ka një element më shumë. Fenomeni ISIS po kërcënon botën.
Ekzekutimet ndodhën në një periudhë tepër delikate, teksa komuniteti ndërkombëtar po mundohet të arrijë në një paqe të qëndrueshme ndërmjet shiitëve dhe sunitëve, për të arritur kështu në një mobilizim forcash kundër ISIS.
Ndërhyrje të shumta të ndërkombëtarëve pranë mbretit Salman synuan shtyrjen e ekzekutimit të vendimeve me vdekje dhe pritej që ky i fundit të vepronte në një mënyrë më delikate, duke llogaritur rëndësinë që ka sot për mbarë botën koalicioni antiterrorist. Por Salman preferoi t’u presë kokat “terroristëve”, një veprim që padyshim minoi përpjekjet në luftën kundër Shtetit Islamik.
Arabia Saudite, aleatja besnike e Shteteve të Bashkuara në rajon, me veprimin e saj të fundit, ndihmoi qartazi mbijetesën e Shtetit Islamik, duke sabotuar përpjekjet e ndërkombëtarëve për të fashitur konfliktet shiitë-sunitë.
Pas ngjarjeve të fundit, shumëkush ka të drejtë të pyesë:
Vendimi i mbretit Salman ishte thjesht “një kryeneçësi” apo i kryer me qëllim dhe i mirëmenduar?
A do të ketë një përshkallëzim të krizës në Gjirin Persik?
Kush dhe pse po e ndihmon pas kuintave ISIS që të kërcënojë me luftë dhe terror gjithë perëndimin?
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn